  Виталий Пронин Тӧроен вераськыны клуб азе люкаськизы гуртоос.  Удмурт Республикаысь тазалыкез утёнъя министр Алексей Чуршин верамъя, 2017-тӥ арозь гуртъёсы пуктоно луоз 76 ФАП-ёсты. Туэ шаерамы 25 пуктоно ФАП-ёс пӧлысь сизьымез быдӟалазыя 90 квадрат метр луозы, кылемез, Пичи Пурга ёросысь Пуро-Можгае пуктӥськисез сямен ик, 70 квадрат метр. Но эмъяськон юртъёсты ӝутон - одӥг ужпум, сюлмаськытэ на мукетыз: гурт калыкез йӧнатыны фельдшеръёс уг тырмо. Кылсярысь, Пуро-Можгаын ик одӥг эмчизы, фельдшерзы отпускын дыръя гуртоосты йӧнатыны нокинлы. Но Алексей Чуршин верамъя, министерство та юанэз син шораз возе.- Шаерамы 611 ФАП-ёс, туннэ нуналлы 100-аз ужасьёслы ёрмо. Отчы графикъя ветлоно луо мукет гуртъёсысь эмчиос. Югдурез умой пала воштон понна ми туэ республикаысьтымы медколледжъёсы 481 егитъёсты дышетыны кутӥм, кылем арынлэсь со 10 процентлы тросгес. Озьы ик ми кичӧлтонэн потӥмы: гуртъёсы ужаны мынӥсь фельдшеръёслы республикамылэн бюджетысьтыз ӝыны миллион манет коньдонэн огпол юрттэт сётоно, - шуиз Алексей Чуршин.Валентина Кузьмина Туспуктӥз Э. Карипов   Теги: тазалык эмудыс  